Ločimo dve vrsti solarnih kolektorjev, ploščate in vakuumske. Namestitev sončnega kolektorja na pravo mesto je za njegovo delovanje bistvenega pomena. Namreč pomembno je, da ujamemo sončne žarke pod ustreznim kotom glede na lego kolektorja. Tako maksimalno izkoristimo sončno energijo. Solarni kolektor pri ogrevanju sanitarne vode deluje tako, da najprej na svoji površini vsrka energijo sonca, predvsem toplotni tok sončnih žarkov. Z njegovo pomočjo segreje vodo, ki se potem shranjuje v solarnem zalogovniku.